feljegyzés a MDP Központi Vezetősége számára

**SZIGORÚAN TITKOS**

Mint ahogy mindannyian tudjuk, többéves szünet után a tegnapi napon sor került Az ember tragédiája című színdarab felújított változatának bemutatására. A gyanú helyes volt; a darab – bár alkalmas arra, hogy kiemelje a szocialista embertípushoz közeli történelmi hős küzdését és az ember tökéletesség iránti igényét, mintha rokona lenne korunk hősének, a szocializmust építő proletárnak - mégsem ezt emelték ki.

 Az **athéni színben** az uralkodó zsarnokias és despotikus jellemét hangsúlyozzák, mintha utalni akarnának valamire, mintha napjainkban nem a nép gyakorolna minden hatalmat, mintha valós veszély lenne az egyeduralom hazánkra.

A **párizsi színben** talán a leghangsúlyosabb az egyén és a tömeg ellentétének kiéleződése, a francia forradalom „Szabadság! Egyenlőség! Testvériség!” eszméjének megjelenése úgy tűnhet a színpadon,mintha korunkban nem valósulna meg az egykori álom: a társadalom, ahol mindenki szabad, egyenlő és testvérként tekinthet elvtársaira. Egészen meglepő a forradalmárnő bevonása a lázadásba, mintha még mindig alávetett szerepben lennének elvtársnőink és nem rendelkeznének minden olyan joggal férfi elvtársaik. Valóban szükséges ebben az esetben is ez a rendezői megoldás?

A darab **befejezésében**Ádám a szabad akarat jegyében öngyilkosságot latolgat mintha azt üzenné, hogy a népi demokrácia nem támogatja a szocialista ember szabad döntéshozatalát.

**Összefoglalva:**

A közös cél érdekében nézeteim szerint szükség lenne egy személyes találkozóra a színház vezetőjével, fő dramaturgjával és a darab rendezőjével, hogy gondolják át javaslatainkat és gyakoroljanak önkritikát.